The Twilight Saga: New Moon
<s>Mladi mjesec (eng. New moon) je romantično-fantastični film koji je u kina stigao 20. studenog 2009.</s><s>Film je baziran na istoimenoj knjizi poznate američke autorice Stephenie Meyer te predstavlja nastavak filma Sumrak iz 2008., baziranog na prvoj knjizi.</s><s>Redatelj je Chris Weitz, a glumačku postavu čine Kristen Stewart, Robert Pattison, Taylor Lautner i Ashley Greene.</s><s>Melissa Rosenberg je i dalje scenaristica.</s><s>Ona je, tijekom prvih tjedana Sumraka u kinima, predala skicu scenarija za Mladi mjesec.</s><s>Summit Entertainment je u studenom 2008. dao dozvolu za nastavak, zbog uspjeha Sumraka.</s>

<s>Radnja</s>

<s>Film se nastavlja samo par mjeseci nakon svršetka prvog djela.</s><s>13. je rujna.</s><s>Isabella "Bella" Swan (Kristen Stewart) slavi osamnaesti rođendan i postaje zauvijek "starija" od vječno sedamnaestogodišnjeg Edwarda Cullena (Robert Pattison).</s><s>Edward i njegova obitelj priređuju joj rođendansku zabavu.</s><s>Odmotavajući dar, Bella se poreže na papir, zbog čega se Jasper Cullen (Jackson Rathbone), najmlađi "vegetarijanski" vampir u prostoriji, zaleti prema njoj.</s><s>Edward ju baca unazad te istovremeno, udarcem baca Jaspera preko cijele sobe, na klavir.</s><s>Kako bi je zaštitio, Edward je pozdravlja, kaže da ga Bella više nikad neće vidjeti te zajedno s obitelji napušta Forks, uklonivši prethodno sve dokaze da su ikad postojali.</s><s>Bella pada u tešku depresiju koja traje slijedećih par mjeseci.</s><s>Charlie Swan (Billy Burke), vidjevši da mu kćer pati, pokušava natjerati Bellu da se druži s vršnjacima.</s><s>Bella pretpostavlja da Charlie ne želi da se ona vucara po kući pa smišlja plan da izgleda normalno, kako je otac ne bi više gnjavio.</s>

<s>U slijedećim mjesecima, Bella shvaća da joj opasne aktivnosti, kao na primjer vožnja motora, omogućavaju da čuje Edwardov glas u glavi i vidi njegove halucinacije.</s><s>Tješi je i sve veće prijateljstvo s Jacobom Blackom (Taylor Lautner), koji joj smanjuje bol gubitka Edwarda.</s><s>Bella otkrije da je Jacob vukodlak.</s><s>On i njegovi prijatelji vukodlaci štite Bellu od vampira Laurenta (Edi Gathegi) i Victorije (Rachelle Lefevre), koja traži osvetu za smrt svog partnera, Jamesa, kojeg su Cullenovi ubili u Sumraku.</s>

<s>Niz krivih informacija uzrokuje da Edward misli da se Bella ubila.</s><s>Shrvan tugom, leti u Italiju, Volturima, drevnom klanu vampira, koji su jedini sposobni ubiti ga, kako bi ih isprovocirao da to i učine.</s><s>Alice (Ashley Greene) i Bella potom stižu u Italiju točno na vrijeme da bi ga spriječili u svojoj namjeri.</s><s>Prije odlaska, Volturi kažu Edwardu da ljudsko biće koje je svjesno postojanja vampira mora ili umrijeti ili postati vampir.</s><s>Kad se vrate u Forks, Edward kaže Belli da ju je samo htio zaštititi.</s><s>Ona mu oprašta, a Culleni, na Bellino odobravanje, a Edwardovo neodobravanje, glasaju hoće li Bellu pretvoriti u vampira.</s><s>No Edward daje Belli izbor: može zamoliti Carlislea (Peter Facinelli) da je pretvori nakon maturiranja ili će je Edward osobno pretvoriti u vampira uz uvjet da se uda za njega.</s>

<s>Produkcija</s>

<s>Razvoj 
U studenom 2008., Summit Ent. je objavio da je dobio prava za ekranizaciju preostalih knjiga: Mladog mjeseca, Pomrčine i Praskozorja.</s><s>Jedan dan nakon što je Sumrak došao u kina, Summit Ent. je objavio da će početi raditi na Mladom mjesecu.</s><s>"Mislim da niti jedan drugi autor nije imao pozitivnije iskustvo s tvorcima filmske ekranizacije, kao što sam ja imala sa Summit Entertainmentom.", rekla je S. Meyer.</s><s>Scenaristica je radila na scenariju za Mladi mjesec i prije no što je Sumrak došao u kina, a predala ga je samo par dana nakon što je Sumrak došao u kina.</s>

<s>U prosincu je objavljeno da redateljica Catherine Hardwicke neće režirati nastavak, rekavši da su vremenska ograničenja razlog napuštanja projekta.</s><s>13. prosinca 2008. objavljeno je da će Chris Weitz, redatelj Zlatnog kompasa i su-redatelj Američke pite, režirati Mladi mjesec.</s>

<s>Podjela uloga 
Zbog velikih fizičkih promjena koje Jacob Black doživljava u Mladom mjesecu, redatelj ga je htio zamijeniti sa glumcem koji bi bolje dočarao "novog, većeg Jacoba Blacka".</s><s>Lautner je zato trenirao i dobio 14 kilograma.</s><s>U siječnju 2009. je objavljeno da će Lautner ipak glumiti Jacoba Blacka.</s><s>Kristen Stewart je rekla da je Taylor fizički potpuno druga osoba.</s>

<s>U ožujku 2009., Summit Ent. je objavio glumce koji će glumiti "čopor" uz Lautnera.</s><s>Podjelu uloga za ostatak plemena Quileute je organizirao direktor za podjelu uloga Rene Haynes, koji je radio na filmovima s mnogo indijanskih glumaca, kao npr. Ples s vukovima.</s><s>Audicija je održana i u Vancouveru, Kanada, u veljači 2009., tražeći "glumce indijanskog/aboridžinskog podrijetla između petnaest i dvadeset i pet godina."</s>

<s>Pričavši o Michaelu Sheenu, redatelj Chris Weitz kaže da je "agresivno" tražio glumca" i opisao lika kao "izvana vrlo gracioznog i prijateljskog, a iznutra je velika prijetnja." Otkriveno je i da je Jamie-Campbell Bower počeo snimati svoje scene u lipnju 2009.</s><s>Kad su ga pitali o ulozi Caiusa, rekao je "Nisam čitao knjige, no velika je to (saga Sumraka) stvar za sudjelovanje..."</s>

<s>Snimanje 
Pre-produkcija za Mladi mjesec počela je u prosincu 2008.</s><s>Snimanje je trebalo početi 23. ožujka 2009. u Vancouveru (Kanada), no počelo je par dana ranije.</s><s>David Thompson Secondary School je poslužila kao lokacija za scene srednje škole u filmu.</s><s>U svibnju 2009. su se snimale scene u gradu Montepulciano u Italiji..</s>

<s>Glazba 
Glazbu sklada Alexandre Desplat.</s><s>Redatelj je s Desplatom radio na filmu Zlatni kompas.</s><s>Bend Paramore koji je imao dvije pjesme u Sumraku neće doprinijeti i u Mladom mjesecu.</s><s>Weitz kaže da će muzika imati pjesme Radioheada, Musea i Band of Skullsa.</s>

<s>26. srpnja 2009., Jeph Howard iz benda The Used je na Twitteru rekao da on i njegov bend u studiju snimaju glazbu za Mladi mjesec.</s>

<s>Glumačka postava</s>

<s>Cullenovi i Swanovi 
 Kristen Stewart kao Bella Swan, tinejdžerka koja se zaljubila u vampira Edwarda Cullena te je shrvana nakon što je ovaj napusti nakon što njegov brat, Jasper, izgubi kontrolu i pokuša je ubiti, no utješi je prijateljstvo s Jacobom Blackom.</s><s>Robert Pattinson kao Edward Cullen, Bellin dečko vampir koji je ostavi kako bi je zaštitio.</s><s>Ashley Greene kao Alice Cullen, članica obitelji Cullen koja vidi "subjektivne vizije budućnosti".</s><s>Greene je objasnila da je htjela pojačati snagu i kondiciju za nastavak i rekla: "U usporedbi s prvim filmom imam mnogo veću ulogu."
 Billy Burke kao Charlie Swan, Bellin otac  and Forks' Chief of Police.</s><s>Peter Facinelli kao Carlisle Cullen, vođa i očinska figura Cullenovih.</s><s>Elizabeth Reaser kao Esme Cullen, Carlisleova žena i majčinska figura Cullenovih.</s><s>Kellan Lutz kao Emmett Cullen, član Cullenovih.</s><s>U intervjuu, Lutz je rekao: "Pričao sam s producentima, kažu da imam mnogo smiješnih rečenica."
 Nikki Reed kao Rosalie Hale, članica Cullenovih koja mrzi Bellu." Reed, brineta, je rekla da neće bojati kosu za nastavak.</s><s>"Trebalo je 36 sati da si obojam kosu, a svaki drugi dan morala sam izbjeljivati glavu i kožu," rekla je Reed.</s><s>"Ovaj put testiramo perike i ostalo."
 Jackson Rathbone kao Jasper Hale, član Cullenovih koji napadne Bellu.</s><s>To mu je najdraža scena i rekao je da je bio jako uzbuđen kad ju je snimao.</s><s>Jasper osjeća i kontrolira tuđe emocije.</s>

<s>Pleme Quileutea 
 Taylor Lautner kao Jacob Black, Bellin prijatelj iz djetinjstva koji se s njom sprijatelji nakon što Edward ode te postane vukodlak.</s><s>Lautner kaže da je isprva vrlo prijateljski nastrojen, no kad postane vukodlak, postane drugačiji.</s><s>Chaske Spencer kao Sam Uley
 Tinsel Korey kao Emily Young
 Tyson Houseman kao Quil Ateara
 Alex Meraz kao Paul
 Kiowa Gordon kao Embry Call
 Bronson Pelletier kao Jared
 Graham Greene (glumac) kao Harry Clearwater
 Gil Birmingham kao Billy Black, Jacobov otac i starješina Quileutea.</s>

<s>Nomadski vampiri 
 Rachelle Lefevre kao Victoria
 Edi Gathegi kao Laurent,</s>

<s>Volturi</s>

<s>Michael Sheen kao Aro
 Jamie Campbell Bower kao Caius
 Christopher Heyerdahl kao Marcus
 Dakota Fanning kao Jane
 Cameron Bright kao Alec, Janein brat.</s><s>Charlie Bewley kao Demetri
 Daniel Cudmore kao Felix
 Noot Seear kao Heidi
 Justine Wachsberger kao Gianna žena koja radi za Volture.</s>

<s>Ljudi 
 Anna Kendrick kao Jessica Stanley, Bellina prijateljica.</s><s>Justin Chon kao Eric Yorkie, Bellin prijatelj.</s><s>Christian Serratos kao Angela Weber, Bellina prijateljica.</s><s>Michael Welch kao Mike Newton, Bellin prijatelj koji je zatreskan u nju.</s><s>Pridruži joj se na spoju s Jacobom.</s>

<s>Marketing 
Prvi je promocionalni poster pušten 19. svibnja 2009. 31. svibnja su Robert Pattinson, Kristen Stewart, and Taylor Lautner otkrili reklamu za film na MTV Movie Awards.</s><s>Na Comic-con-u u San Diegu (2009.) predstavljeni su dijelovi scena kad Bella vozi motor i scena u Italiji.</s>

<s>Nastavak 
Summit je odobrio ekranizaciju Pomrčine, trećeg romana, u veljači 2009.</s><s>Datum izlaska trećeg dijela je 30. lipnja 2010.</s><s>Proglašeno je da će redatelj umjesto Chrisa Weitza  biti David Slade.</s>

<s>Victoriu će, umjesto Rachelle Lefèvre u Sumraku i Mladom mjesecu, ubuduće glumiti Bryce Dallas Howard.</s>

<s>Izvori</s>

<s>Vanjske veze</s>

<s></s>

<s>Američki filmovi
Filmovi fantastike
Romantični filmovi
Tinejdžerski filmovi
Authority control 2</s>

